LEADER projektu iesniegumu pieņemšanas 3.kārta
Rīcība 1.4. Pašvaldības sadarbība ar vietējiem uzņēmējiem

Saskaņā ar Ministru kabineta noteikumiem Nr. 580 no 10.10.2023. ”Valsts un Eiropas Savienības atbalsta piešķiršanas kārtība Eiropas Lauksaimniecības fonda lauku attīstībai intervencē “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana” “
atbalsta pretendents izvērtēšanai LAD EPS aizpilda elektronisko projekta iesniegumu, kas ietver informāciju par atbalsta pretendentu un projektu, un iesniedz šādus pavaddokumentus (saskaņā ar EPS veidlapas D daļu “Pavaddokumenti”):
1. atbalsta pretendenta deklarāciju (gan pašvaldībai, gan uzņēmējam);
2. Valsts vides dienesta reģionālās vides pārvaldes izsniegtu izziņu (ja šī prasība attiecas uz pretendentu saskaņā ar normatīvajiem aktiem par piesārņojošo darbību veikšanu);
3. tādu publiskās ārtelpas atsevišķu labiekārtojuma elementu būvniecībai, kuru būvdarbiem nav vajadzīga būvniecības ieceres dokumentācija – būvvaldes izziņu par to, ka tiem nav nepieciešams izstrādāt būvniecības ieceres dokumentāciju;
4. atbalsta pretendenta pašnovērtējumu;
5. [bookmark: p50][bookmark: p-1239392][bookmark: p51][bookmark: p-1239393][bookmark: p52][bookmark: p-1239394]iepirkuma dokumentus, kas saistīti ar preces iegādi vai pakalpojumu (izņemot būvdarbus), iesniedz kopā ar projekta iesniegumu vai projekta iesniegumam pievieno izvērstu tirgus cenu izpēti un iepirkumu dokumentus iesniedz sešu mēnešu laikā pēc dienas, kad stājies spēkā LAD lēmums par projekta iesnieguma apstiprināšanu;
6. [bookmark: p53][bookmark: p-1239395][bookmark: p54][bookmark: p-1239396][bookmark: p55][bookmark: p-1239397]pašvaldības lēmumu par piedalīšanos projektā un projekta īstenošanai nepieciešamā finansējuma apmēru;
7. kopprojekta dalībnieku sadarbības līgumu, kas apliecina atbalsta pretendenta tiesības pārstāvēt kopprojektā iesaistītās personas, iesniegt projekta iesniegumu, īstenot projektu un saņemt atbalstu;
8. MVU deklarāciju.
